Azərbaycan haqqında 10 maraqlı faktlar! – www.blog.usel.az
by uselshop · Published 08.12.2016 · Updated 08.12.2016
Bu gün biz tək turistlərə yox, həmçinin ölkə sakinləri üçün maraqlı ola biləcək Azərbaycan haqqında 10 faktdan bəhs edəcəyik!
Azərbaycanın paytaxtı Bakı şəhərinin yaxınlığında Yanardağ var. Dağın özəlliyi onun bir qılıcının davamlı yanmasıdır.
Burada yer səthinə təbii qaz sızılır. Bu qaz hələ qədim zamanlarda alovlanıb və bu günə qədər yanmağa davam edir. Belə bir təbii əbədi alovdur. Yanardağ Azərbaycanda yer səthinə qaz sızılan yeganə yer deyil. Ölkədə belə yerlər həddindən artıq çoxdur. Məhz buna görə bizim ölkəni qədim zamanlardan “Odlar yurdu” adlandırırlar.
Dünyada ilk müasir tipli neft quyusu Azərbaycanda qazılmışdır – 1846 ildə Bibi-Heybət qəsəbəsində.
Həmçinin, dünyada ilk dəfə olaraq dənizdə neftin çıxarılmasına da Azərbaycanda başlanılmışdı. Rusiya İmperiyasının bayrağı altında üzən dünyanın ilk neft tankeri “Zoroastr” da 1878 ildə Azərbaycanda suya buraxılmışdır.
Ginnesin rekordlarının Kitabına düşmüş Neft Daşları, dünyada ən köhnə və qeyri-adi dəniz neft platforması hesab edilir!
Bundan əlavə, dünyaca məşhur Nobel mükafatı Nobelin Bakı neftinin satışından əldə etdiyi qazancdan təsis olunmuşdu.
Hələ XX əsrin əvvəllərində, 1901-ci ildə dünyada hasil olunan neftin yarısından çoxu Azərbaycanda çıxarılırdı. Bu neft Rusiya İmperiyasının ehtiyaclarının ödənilməsinə yönəlirdi, həmçinin Avropaya ixrac olunurdu. Məhz o zamanlar Rusiyada neft asılılığı yarandı. SSRİ dövründə Bakı nefti Sovet ordusunun ehtiyaclarını ödəməyə sərf olunurdu. İkinci dünya müharibəsi zamanı hər on sovet tankının doqquzu Azərbaycan neftindən istehsal olunmuş dizel yanacağı ilə işləyirdi.
Azərbaycan qadınlara kişilərlə eyni siyasi hüquqları verən ilk müsəlman ölkəsi oldu. Bu, 1918-ci ildə baş vermişdi. Elə həmin il Azərbaycan özünü demokratik respublika elan edən ilk müsəlman ölkəsi kimi tarixə düşdü.
Sovet İttifaqında ilk elektrik qatarı Azərbaycanda istismara verilmişdi.
Bundan başqa, bütün SSRİ-də ilk və yeganə kondisioner zavodu məhz Azərbaycanda fəaliyyət göstərirdi. Sovetlər dönəmində kondisionerlər inanılmaz dəbdəbə idi, və şəxsən mən elə bir ailə tanımıram ki, onların SSRİ zamanı kondisionerləri olsun.
Əgər Sizin baba-nənələrinizin evində kondisioner olubsa, şərhlərdə yazın, bu barədə bilmək mənə maraqlı olardı.
Baxmayaraq ki, Azərbaycanın ərazisi balacadır, burada 11 iqlim qurşağından 9-u müşahidə edilir. Quru səhra iqlimindən, dağ və rütubətli subtropik iqlimə kimi.
Heç düşündünüzmü, niyə postsovet ölkələrində “Yeni il”də mandarin yemək adəti var? Axı bu qəribədir. İş ondadır ki, Azərbaycan və Abxaziya kimi ölkələrdə mandarinlər dekabrda yetişir.
SSRİ dövründə qışda Qafqazdan mandarinləri Sovet İttifaqının hər yerinə aparırdılar. Məhz buna görə indiyə kimi bütün postsovet ölkələrində mandarinlər yeni il süfrəsinin əvəzolunmaz atributudur. Qeyd edim ki, xariciləri bizim bu adətimiz çox təəccübləndirir. Təbii ki, onlar bunu başa düşməzlər, çünki qərb ölkələrində mandarinlər ilin hər fəsli mövcud idi, çünki Cənub ölkələrindən ixrac etmək imkanları var idi. Amma Sovet İttifaqı respublikalarında mandarini yalnız qışda əldə edə bilərdin.
Azərbaycan dünyada fəal palçıq vulkanlarının sayı üzrə birinci yerdədir! Turistlər dünyanın hər bir yerindən onların püskürməsini görmək üçün bura gəlirlər. Çünki bu gurultulu səslə və yerin altından sıçrayan təbii qazın alovlanması ilə müşayiət olunan möhtəşəm mənzərədir. Bu alovun hündürlüyü bəzən bir kilometrə çatır.
Next story USB alışqanları siqaret çəkənlər üçün müasir qadjetdir.
Previous story 3D şəkil çəkmək arzusunda olmusunuzsa, indi siz heyrətamiz 3D qələmi sayəsində bunu edə bilərsiniz!